Súťažné podklady

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**Verejná** **súťaž**“ alebo „**Verejné obstarávanie**“)

/ stavebné práce /

evidenčné číslo Verejnej súťaže:

ZO 2020/001

predmet zákazky

**„Kanalizácia a ČOV - Kráľová pri Senci, Kostolná pri Dunaji a Hrubá Borša“**

|  |  |
| --- | --- |
| Osoba zodpovedná za vypracovanie súťažných podkladov: | JUDr. Tomáš Uríček |
| Súťažné podklady schválil:  Starosta obce Kráľová pri Senci  Starosta obce Kostolná pri Dunaji  Starosta obce Hrubá Borša | JUDr. Dušan Šebok  Ing. Igor Šillo  Mgr. Ján Klačko |

V Kráľovej pri Senci, dňa 09.03.2020

Obsah súťažných podkladov

[ČASŤ A Pokyny pre uchádzačov 4](#_Toc34734207)

[ODDIEL I Všeobecné informácie 4](#_Toc34734208)

[1 Identifikácia osoby podľa § 8 ods. 1 ZVO 4](#_Toc34734209)

[2 Predmet zákazky 4](#_Toc34734210)

[3 Komplexnosť dodávky a odôvodnenie nerozdelenia zákazky 4](#_Toc34734211)

[4 Zdroj finačných prostriedkov 5](#_Toc34734212)

[5 Zmluva 5](#_Toc34734213)

[6 Miesto a termín dodania Predmetu zákazky 5](#_Toc34734214)

[7 Oprávnení uchádzači 5](#_Toc34734215)

[8 Predloženie a obsah ponúk 6](#_Toc34734216)

[9 Variantné riešenie 9](#_Toc34734217)

[10 Platnosť ponúk 9](#_Toc34734218)

[11 Náklady na ponuky 9](#_Toc34734219)

[ODDIEL II Dorozumievanie medzi Verejným obstarávateľom a uchádzačmi alebo záujemcami 9](#_Toc34734220)

[12 Dorozumievanie medzi Verejným obstarávateľom a uchádzačmi alebo záujemcami 9](#_Toc34734221)

[13 Dostupnosť súťažných podkladov, Vysvetľovanie a doplnenie súťažných podkladov 10](#_Toc34734222)

[14 Obhliadka miesta dodania Predmetu zákazky 10](#_Toc34734223)

[ODDIEL III Príprava ponuky 10](#_Toc34734224)

[15 Jazyk ponúk 10](#_Toc34734225)

[16 Zábezpeka 11](#_Toc34734226)

[17 Mena a ceny uvádzané v ponukách 12](#_Toc34734227)

[18 Vyhotovenie ponúk 12](#_Toc34734228)

[19 Konflikt záujmov 13](#_Toc34734229)

[ODDIEL IV Predkladanie ponúk 13](#_Toc34734230)

[20 Spôsob predloženia ponuky 13](#_Toc34734231)

[21 Miesto a lehota na predkladanie ponúk 14](#_Toc34734232)

[22 Doplnenie, zmena a odvolanie ponúk 15](#_Toc34734233)

[ODDIEL V Otváranie a vyhodnotenie ponúk 15](#_Toc34734234)

[23 Otváranie ponúk 15](#_Toc34734235)

[24 Vyhodnotenie splnenia podmienok účasti, vysvetľovanie a vyhodnocovanie ponúk 15](#_Toc34734236)

[25 Dôvernosť procesu Verejného obstarávania 17](#_Toc34734237)

[ODDIEL VI Prijatie ponuky a uzavretie Zmluvy 18](#_Toc34734238)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 18](#_Toc34734239)

[27 Uzavretie Zmluvy 18](#_Toc34734240)

[ČASŤ B Opis Predmetu zákazky 20](#_Toc34734241)

[1 Všeobecné informácie k opisu predmetu zákazky 20](#_Toc34734242)

[2 Základný opis stavebných objektov tvoriacich predmet zákazky 20](#_Toc34734243)

[3 MIESTO DODANIA PREDMETU ZÁKAZKY 22](#_Toc34734244)

[4 TERMÍN DODANIA PREDMETU ZÁKAZKY 22](#_Toc34734245)

[5 Ostatné podmienky realizácie predmetu zákazky 22](#_Toc34734246)

[ČASŤ C Spôsob určenia ceny a nákladov 23](#_Toc34734247)

[1 Stanovenie ceny za Predmet zákazky a nákladov na prevádzku 23](#_Toc34734248)

[2 Predloženie ceny za Predmet zákazky 23](#_Toc34734249)

[ČASŤ D Obchodné podmienky 24](#_Toc34734250)

[1 Podmienky uzatvorenia Zmluvy 24](#_Toc34734251)

[ČASŤ E Kritéria hodnotenia ponúk 25](#_Toc34734252)

[1 Kritérium na hodnotenie ponúk 25](#_Toc34734253)

[2 Spôsob hodnotenia ponúk 25](#_Toc34734254)

[ČASŤ F Podmienky elektronickej aukcie 26](#_Toc34734255)

[1 Všeobecné informácie 26](#_Toc34734256)

[2 Priebeh aukcie 26](#_Toc34734257)

[3 Ďalšie upozornenia pre účasť v aukcii 27](#_Toc34734258)

[ČASŤ G Podmienky účasti 29](#_Toc34734259)

[1 Osobné postavenie 29](#_Toc34734260)

[2 Ekonomické a finančné postavenie 29](#_Toc34734261)

[3 Technická a Odborná spôsobilosť 30](#_Toc34734262)

[SUMARIZÁCIA PRÍLOH SÚŤAŽNÝCH PODKLADOV 34](#_Toc34734263)

# 

# Pokyny pre uchádzačov

## Všeobecné informácie

### Identifikácia osoby podľa § 8 ods. 1 ZVO

Názov: **Združenie obcí – Kráľová pri Senci – Kostolná pri Dunaji – Hrubá Borša**

Sídlo: Kráľová pri Senci 326, 90050 Kráľová pri Senci, Slovenská republika

Štatutárny orgán/štatutár: JUDr. Dušan Šebok, starosta obce Kráľová pri Senci

Ing. Igor Šillo, starosta obce Kostolná pri Dunaji

Mgr. Ján Klačko, starosta obce Hrubá Borša

IČO: 52820254

Združenie zapísané: Okresný úrad Bratislava, reg. č. OU-BA-OVVS1-2019/135039

(ďalej len „**Verejný obstarávateľ**“)

ďalšie informácie o podmienkach Verejnej súťaže môžete získať u:

Obchodné meno: **Tatra Tender s.r.o.**

Sídlo: Krčméryho 16, 811 04 Bratislava, Slovenská republika

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

Osoba zodpovedná

za vypracovanie súťažných

podkladov: JUDr. Tomáš Uríček

### Predmet zákazky

#### Predmetom zákazky je vybudovanie kanalizácie a čistiarne odpadových vôd v obciach Kráľová pri Senci, Kostolná pri Dunaji a Hrubá Borša (ďalej aj ako „**Predmet zákazky**“).

#### Hlavný kód CPV:

45000000-7 Stavebné práce

Dodatočné kódy CPV:

[45232400-6](https://www.uvostat.sk/cpvkod/6690) Stavebné práce na stavbe kanalizácie

45252127-4 Stavebné práce na čističkách odpadových vôd

### Komplexnosť dodávky a odôvodnenie nerozdelenia zákazky

#### Uchádzač predloží ponuku na celý Predmet zákazky.

#### Zákazka je zadávaná ako celok z dôvodu, že jej rozdelením na jednotlivé územia jednotlivých obcí, resp. rozdelením samostatne na zhotovenie kanalizácií a samostatne čistiarne odpadových vôd, by mohlo dôjsť k zmareniu účelu realizácie celého projektu. Jednotlivé kanalizácie obcí totiž na seba nadväzujú (jedna sa vlieva do druhej) a bez zhotovenia jednej nemá dôvod zhotovovať iné, pretože by sa nemali kam napojiť. To isté platí aj s čistiarňou odpadových vôd, do ktorej všetky majú ústiť. Zároveň čistiareň odpadových vôd je dimenzovaná tak, aby slúžila pre všetky tri obce. Pokiaľ by napríklad zlyhalo obstarávania čistiarne odpadových vôd došlo by k nehospodárnemu vynakladaniu verejných prostriedkov na realizáciu kanalizácií, ktoré by nemali kam ústiť. Obdobne, len naopak by tomu bolo, ak by sa postavila čistiareň odpadových vôd a nepostavili by sa kanalizácie. Rozdelenie Predmetu zákazky menšie celky – samostatné kanalizácie a ČOV - by preto prakticky znemožnilo synchronizovanú výstavbu všetkých celkov projektu v jednom čase tak, aby nebola ohrozená nie len ich realizácia, ale aj ich praktické užívanie.

#### Ďalším dôvodom nerozdelenia zákazky na menšie celky je skutočnosť, že celý projekt bude spolufinancovaný z nenávratného finančného príspevku, ktorý sa však bude vzťahovať iba k obstarávaniu celého projektu ako celku. Z tohto dôvodu jednotlivé obce založili aj samostatné združenie obcí a obstarávajú tento Predmet zákazky spoločne ako jedno združenie. Zmarením realizácie čo i len jednej z častí Predmetu zákazky by bolo ohrozené, ak nie zmarené, financovanie celého projektu a tiež reálna využiteľnosť zhotoveného diela.

### Zdroj finačných prostriedkov

#### Predmet zákazky bude z spolufinancovaný z nenávratného finančného príspevku poskytnutého Verejnému obstarávateľovi zo strany Ministerstva životného prostredia Slovenskej republiky (ďalej len „**Poskytovateľ NFP**“) na základe zmluvy o poskytnutí nenávratného finančného príspevku v rámci Operačného programu Kvalita životného prostredia na základe výzvy OPKZP-PO1-SC121-2018-43 Výstavba stokovej siete a čistiarní odpadových vôd v aglomeráciách do 2 000EO, ktoré zasahujú do chránených vodohospodárských oblastí s veľkokapacitnými vodnými zdrojmi podzemných vôd, pričom zvyšná časť Predmetu zákazky bude financovaná z vlastných prostriedkov Verejného obstarávateľa.

### Zmluva

#### Výsledkom Verejnej súťaže bude Zmluva o dielo uzatvorená podľa ustanovení § 536 a nasl. zákona č. 513/1991 Zb., Obchodný zákonník v platnom znení, medzi úspešným uchádzačom (zhotoviteľom) a Verejným obstarávateľom (objednávateľom) (ďalej len „**Zmluva**“).

#### Obsah Zmluvy bude zodpovedať podmienkam stanoveným v týchto súťažných podkladoch a ponuke úspešného uchádzača.

### Miesto a termín dodania Predmetu zákazky

#### Miesto dodania Predmetu zákazky: katastrálne územie obcí Kráľová pri Senci, Kostolná pri Dunaji a Hrubá Borša. Bližšie podľa projektovej dokumentácie, ktorá je prílohou súťažných podkladov.

#### Termín realizácie Predmetu zákazky:

###### dokončenie čistiarne odpadových vôd Kráľová pri Senci: **do 20 mesiacov** odo dňa nadobudnutia účinnosti Zmluvy;

###### dokončenie ostatných častí diela - kanalizácia Kráľová pri Senci, kanalizácia Kostolná pri Dunaji a kanalizácia Hrubá Borša: **do 24 mesiacov** odo dňa nadobudnutia účinnosti Zmluvy.

### Oprávnení uchádzači

#### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tejto Verejnej súťaže. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy č. A.5 týchto súťažných podkladov.

#### V prípade, ak je uchádzačom Skupina dodávateľov, takýto uchádzač je povinný tiež predložiť zmluvu podľa bodu 7.4 nižšie, alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov.

#### V prípade, ak bude ponuka Skupiny dodávateľov vyhodnotená ako úspešná, táto Skupina dodávateľov je povinná najneskôr do podpisu Zmluvy, ktorá bude výsledkom tohto Verejného obstarávania, uzatvoriť medzi sebou písomnú zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná a musí obsahovať minimálne:

###### plnú moc jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením Zmluvy, ktorá bude výsledkom Verejného obstarávania. Táto plná moc musí byť neoddeliteľnou súčasťou zmluvy o združení;

###### opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení Predmetu zákazky; a

###### ustanovenie o tom, že všetci členovia Skupiny dodávateľov zodpovedajú za záväzky združenia voči Verejnému obstarávateľovi spoločne a nerozdielne.

#### Uchádzač nemôže byť v tom istom postupe zadávania zákazky samostatným uchádzačom a zároveň členom Skupiny dodávateľov, ktorá predkladá ponuku ako iný uchádzač. Verejný obstarávateľ vylúči uchádzača, ktorý je súčasne členom Skupiny dodávateľov.

### Predloženie a obsah ponúk

#### Ak nie je v bode 8.5 tejto časti súťažných podkladov uvedené inak, ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>. Uchádzač môže predložiť iba jednu ponuku. Uchádzač predkladá ponuku spôsobom uvedeným v bode 20 tejto časti súťažných podkladov a v lehote uvedenej v bode 21 tejto časti súťažných podkladov.

#### Súčasťou ponuky musia byť nasledujúce doklady / dokumenty:

###### Krycí list ponuky s uvedením nasledovných údajov:

identifikácia uchádzača - obchodný názov, sídlo uchádzača, identifikačné číslo uchádzača (uchádzačov v prípade Skupiny dodávateľov);

identifikáciu Verejnej súťaže, do ktorej sa ponuka predkladá s uvedením názvu Predmetu zákazky;

kontaktnú osobu uchádzača (meno, priezvisko, tel. číslo, e-mail) a kontaktnú osobu uchádzača pre elektronickú aukciu (meno, priezvisko, tel. číslo, e-mail) v súlade s podmienkami uvedenými v Časti F. Podmienky elektronickej aukcie týchto súťažných podkladov;

zoznam dokumentov predložených v ponuke;

identifikácia obchodného tajomstva, resp. dôverných informácií (ak sú) v súlade s bodom 25.2 týchto súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie).

Ako vzor krycieho listu uchádzač môže použiť vzor uvedený v Prílohe č. A.1 súťažných podkladov

###### Časový, technický a personálny návrh zabezpečenia realizácie Predmetu zákazky. Táto časť ponuky uchádzača musí obsahovať nasledovné dokumenty:

Časový harmonogram realizácie Predmetu zákazy;

Personálny harmonogram realizácie Predmetu zákazky;

Technický harmonogram realizácie Predmetu zákazky;

###### Všetky tri harmonogramy realizácie Predmetu zákazky uchádzač vypracuje a predloží v súlade s podmienkami uvedenými v Prílohe č. B.5 týchto súťažných podkladov.

###### Doklady a dokumenty, ktorými uchádzač preukazuje splnenie podmienok účasti, požadované v časti III.1 Oznámenia o vyhlásení Verejného obstarávania na Predmet zákzazky uverejnenom vo Vestníku verejného obstarávania (ďalej „**Oznámenie**“) v podrobnosti podľa Časti G. Podmienky účasti týchto súťažných podkladov, t. j. všetky doklady, ktorými preukazuje splnenie podmienok účasti týkajúcich sa osobného a ekonomického postavenia a doklady, ktorými preukazuje splnenie podmienok účasti technickej spôsobilosti (na preukázanie podmienok účasti technickej spôsobilosti môže uchádzač použiť vzor podľa Prílohy č. A.6 – Zoznam stavebných prác a Prílohy č. A.7 - Zoznam odborníkov). Zoznam stavebných prác musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok v súlade s ustanovením § 34 ods. 1 písm. b) ZVO. Zoznam odborníkov uchádzač doplní o súhlas na spracovanie osobných údajov odborníka podľa Prílohy č. A.8 - Súhlas so sprac osobných údajov (vzor)).

###### Uchádzač zároveň predkladá aj dokumenty preukazujúce splnenie podmienok účasti osobného postavenia a neexistenciu dôvodov na vylúčenie podľa § 40 ods. 6 písm. a) až h) a ods. 7 ZVO za navrhovaných subdodávateľov v súlade s požiadavkou podľa bodu 27.7 tejto časti súťažných podkladov.

###### Návrh Zmluvy vypracovaný podľa Prílohy č. D.1 týchto súťažných podkladovspolu s prílohami, ako je tam bližšie uvedené. Ostatné prílohy Zmluvy budú do Zmluvy doplnené podľa ponuky uchádzača v rámci postupu pred uzatvorením Zmluvy podľa bodu 27 tejto časti súťažných podkladov.

###### Doklad o zložení zábezpeky podľa bodu 16 tejto časti súťažných podkladov vo forme ustanovenej v bode 8.5 tejto časti súťažných podkladov.

###### Čestné vyhlásenie uchádzača o súhlase s podmienkami Verejnej súťaže obsahujúci identifikáciu osoby, ktorej služby alebo podklady využil pri jej vypracovaní (ak ponuku uchádzač nevypracoval sám), zoznam subdodávateľov a podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok, a vyhlásenie uchádzača o pravdivosti a úplnosti všetkých dokladov a údajov uvedených v ponuke, ktorého vzor tvorí Prílohu č. A.2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy č. A.3 týchto súťažných podkladov a v súlade s bodom 19 tejto časti súťažných podkladov.

###### Ak ponuku predkladá Skupina dodávateľov, tak zmluvu podľa bodu 7.4 tejto časti súťažných podkladov alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov súčasne s plnomocenstvom vedúceho člena Skupiny dodávateľov s obsahovými náležitosťami podľa Prílohy č. A.5 týchto súťažných podkladov.

###### Návrh na plnenie kritérií predložený formou vyplnených tabuliek podľa vzoru v Prílohe č. C.1 Návrh na plnenie kritérií týchto súťažných podkladov a Prílohy č C.2 – Rozpočet zmluvnej ceny.

###### Plná moc (poverenie), z ktorej bude vyplývať oprávnenie konajúcej osoby na zastupovanie uchádzača, ak uchádzač poverí svojho zamestnanca alebo inú osobu ako je štatutárny orgán uchádzača konať navonok v jeho mene pri podpise a predložení ponuky, uzavretí Zmluvy a pri ostatných úkonoch súvisiacich s týmto verejným obstarávaním.

#### Každý dokument z vyššie uvedených častí ponuky (pokiaľ z bodov 8.4 alebo 8.5 tejto časti súťažných podkladov nevyplýva inak) musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v potrebnom rozsahu; a

v prípade dokumentu, ktorý uchádzač nevydáva a nejedná sa o doklad uvedený v bode 8.2c) tejto časti súťažných podkladov, určený na preukázanie splnenia podmienok účasti osobného postavenia podľa § 32 ZVO alebo doklad uvedený v bode 8.2e) tejto časti súťažných podkladov, musí byť dokument **podpísaný treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom.

###### **naskenovaný** (odporúčaný formát je „PDF“),

###### **vložený** do systému JOSEPHINE spôsobom uvedeným v bode 20 tejto časti súťažných podkladov.

#### Doklady a dokumenty uvedené v bode 8.2c) tejto časti súťažných podkladov, ktorými uchádzač preukazuje splnenie podmienok účasti osobného postavenia podľa ustanovenia § 32 ZVO, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, pričom tieto musia byť do systému JOSEPHINE vložené buď

###### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

###### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 8.2e) tejto časti súťažných podkladov buď

###### v ponuke vo forme elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### v ponuke vo forme prostej kópie bankovej záruky, resp. poistenia záruky, pričom v takom prípade uchádzač okrem scanu vloženého do systému JOSEPHINE tiež zároveň samostatne doručí **originál záručnej listiny, resp. poistenia záruky** (notársky overená kópia nie je postačujúca) na adresu **Tatra Tender s.r.o., Krčméryho 16, 811 04 Bratislava v súlade s bodom 21 tejto časti súťažných podkladov**.

#### V prípade zloženia finančných prostriedkov na bankový účet Verejného obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

#### V prípade, ak sa vyskytnú pochybnosti o pravosti alebo pravdivosti dokumentov predložených v ponuke vo forme skenu podľa bodu 8.3, vyhradzuje si Verejný obstarávateľ právo požadovať od uchádzača požadovať ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.4, resp. vo forme listinného originálu alebo vo forme notársky overenej fotokópie obdobne, ako je uvedené v bode 8.5b) tejto časti súťažných podkladov.

#### Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač poskytol; na tento účel uchádzač označí, ktoré skutočnosti považuje za dôverné.

### Variantné riešenie

#### Neumožňuje sa predložiť variantné riešenie.

### Platnosť ponúk

#### Ponuky zostávajú platné počas lehoty viazanosti ponúk stanovenej do **31.12.2020**.

#### V prípade podania námietok proti postupu Verejného obstarávateľa, alebo v prípade predĺženia procesu Verejného obstarávania z iných objektívnych dôvodov, sa uchádzačom oznámi predpokladané predĺženie lehoty viazanosti ponúk.

#### Lehota viazanosti ponúk nepresiahne 12 mesiacov od uplynutia lehoty na predkladanie ponúk.

### Náklady na ponuky

#### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Verejný obstarávateľ bude pri komunikácii s uchádzačmi, resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, ak ZVO neustanoveuje inak. Tento spôsob komunikácie sa týka akejkoľvek komunikácie a podaní medzi Verejným obstarávateľom a uchádzačmi počas celého procesu verejného obstarávania. Komunikácia bude prebiehať v slovenskom jazyku.

#### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>

#### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

#### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome, alebo

- Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Ak je odosielateľom zásielky Verejný obstarávateľ, tak uchádzačovi, resp. záujemcovi, bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácií s verejným obstarávateľom.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE. V profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie sa bude nachádzať iba odkaz na systém JOSEPHINE, kde budú dokumenty uverejnené.

#### Podania a dokumenty súvisiace s uplatnením revíznych postupov sú medzi Verejným obstarávateľom a záujemcami/uchádzačmi doručené v súlade s príslušnými ustanoveniami ZVO.

### Dostupnosť súťažných podkladov, Vysvetľovanie a doplnenie súťažných podkladov

#### Adresa stránky, kde je možný prístup k dokumentácii verejného obstarávania: https://josephine.proebiz.com/

#### V profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie sa bude nachádzať odkaz na verejný portál systému JOSEPHINE, kde sú všetky informácie verejne k dispozícii.

#### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta dodania Predmetu zákazky

#### Obhliadka miesta realizácie predmetu zákazky sa zo strany Verejného obstarávateľa nerealizuje. Záujemcom je k dispozícii projektová dokumentácia diela a obhliadku miesta realizácie predmetu zákazky môžu podľa nej vykonať samostatne.

## Príprava ponuky

### Jazyk ponúk

#### Ponuky, doklady a dokumenty v nich predložené sa predkladajú v štátnom jazyku Slovenskej republiky.

#### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Zábezpeka

#### Verejný obstarávateľ vyžaduje na zabezpečenie ponuky zloženie zábezpeky vo výške 300.000,-EUR (slovom tristotisíc euro).

#### Zábezpeku je možné zložiť:

###### Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk, t.j. minimálne do **31.12.2020**. Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa v tejto Verejnej súťaži (banková záruka musí obsahovať identifikáciu tejto Verejnej súťaže). Banka sa musí bezpodmienečne zaviazať zaplatiť na účet Verejného obstarávateľa pohľadávku krytú bankovou zárukou do 7 dní po doručení výzvy Verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi.

V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 8.5 tejto časti súťažných podkladov.

###### Poskytnutím poistenia záruky za uchádzača

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistenej zmluve, ako aj v doklade vystavenom poisťovňou o existencii poistenia záruky, minimálne do skončenia lehoty viazanosti ponúk, t.j. minimálne do **31.12.2020**. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tejto Verejnej súťaži (poistenie záruky musí obsahovať identifikáciu tejto Verejnej súťaže). Poisťovňa sa musí bezpodmienečne zaviazať zaplatiť na účet Verejného obstarávateľa pohľadávku krytú poistením záruky do 7 (siedmich) dní po doručení výzvy Verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.

V prípade poskytnutia zábezpeky formou poistenia záruky, uchádzač predloží doklad vystavený poisťovňou vo forme a spôsobom uvedeným v ustanovení bodu 8.5 tejto časti súťažných podkladov.

###### Zložením finančných prostriedkov na bankový účet Verejného obstarávateľa

V prípade zloženia finančných prostriedkov na bankový účet Verejného obstarávateľa musia byť zložené na účet:

Názov banky: VÚB, a.s

IBAN: SK82 0200 0000 0042 6975 1358

SWIFTová adresa banky: SUBASKBX

Variabilný symbol: 2020001

Špecifický symbol: [*uchádzač doplní svoje IČO*]

Poznámka pre prijímateľa: zábezpeka kanalizacia a COV

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Ak nebude platná banková záruka alebo platné poistenie záruky súčasťou ponuky uchádzača, prípadne nebudú zložené finančné prostriedky na účte Verejného obstarávateľa v zmysle bodu 16.2c) vyššie, bude ponuka uchádzača z Verejnej súťaže vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z Verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

#### Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Verejný obstarávateľ vylúčil z verejného obstarávania alebo ak Verejný obstarávateľ zruší použitý postup zadávania zákazky, alebo

###### uzavretia Zmluvy.

#### Zábezpeka prepadne v prospech Verejného obstarávateľa (podľa okolností), ak uchádzač v lehote viazanosti ponúk:

###### odstúpi od svojej ponuky; alebo

###### neposkytne súčinnosť alebo odmietne uzavrieť Zmluvu v súlade s § 56 ods. 8 až 15 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý Predmet zákazky a musí byť v súlade s pokynmi uvedenými v ostatných častiach súťažných podkladov, najmä tak v časti C. Spôsob určenia ceny. Uchádzač ku každej položke uvedie číslo v kladných reálnych číslach. Nula sa za kladné reálne číslo nepovažuje.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie Predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo Zmluvy, pričom do svojich ponukových cien a nákladov zahrnie všetky náklady spojené s plnením Predmetu zákazky.

#### Uchádzačom navrhovaná zmluvná cena bude vyjadrená v mene EUR. Verejný obstarávateľ upozorňuje, že pokiaľ bude cena uvedená v inej mene ako v mene EUR, bude ponuka uchádzača vylúčená z dôvodu nemožnosti porovnania ponúk uchádzačov. Celková cena ako aj každá z položiek Návrhu na plnenie kritérií musí byť vyjadrená ako kladné číslo zaokrúhlené na maximálne dve desatinné miesta.

#### Časti ponúk uvádzajúce cenu musia obsahovať jednotkovú cenu každej z položiek uvedených v Časti C. Spôsob určenia ceny a celkovú cenu Predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na Predmet zákazky v rozsahu a za podmienok uvedených v Zmluve a primeraný zisk.

### Vyhotovenie ponúk

#### Ak nie je v bode 8.5 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

#### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

#### Ponuka je do systému JOSEPHINE vložená vo chvíli dokončenia spracovania obálky (priebeh spracovávania systému znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky

#### Ak nie je v bode 8.5 uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: https://josephine.proebiz.com, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 8.5), Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

###### nedodržal určený spôsob komunikácie,

###### obsah jeho ponuky nie je možné sprístupniť alebo

###### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

#### Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

###### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

###### počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

#### Autentifikovaný uchádzač si po prihlásení do systému JOSEPHINE v prehľade zákaziek- zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka Verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

#### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

### Miesto a lehota na predkladanie ponúk

#### Ak je v bode 8.5 tejto časti súťažných podkladov uvedené, že doklady, dokumenty, iné písomnosti je uchádzač povinný doručiť na adresu: Tatra Tender s.r.o., Krčméryho 16, 811 04 Bratislava, tieto musia byť vložené do samostatného uzatvoreného obalu.

#### Obal takej časti ponuky musí obsahovať nasledovné údaje:

###### adresu: Tatra Tender s.r.o., Krčméryho 16, 811 04 Bratislava,

###### adresu uchádzača (názov alebo obchodné meno a adresu sídla alebo miesta podnikania),

###### označenie „Kanalizácia a ČOV - Kráľová pri Senci, Kostolná pri Dunaji a Hrubá Borša - NEOTVÁRAŤ“.

#### Lehota na predkladanie ponúk uplynie: **23.04.2020** o **12:00** hod. miestneho času.

#### Časti ponuky, ktoré je potrebné podľa bodu 8.5 tejto časti súťažných podkladov predložiť na adresu: Tatra Tender s.r.o., Krčméryho 16, 811 04 Bratislava a sú predložené po uplynutí lehoty na predkladanie ponúk sa vrátia uchádzačom neotvorené.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Doplnenie, zmena a odvolanie ponúk

#### Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk prostredníctvom funkcionality webovej aplikácie JOSEPHINE. Uchádzač pri zmene a odvolaní ponuky postupuje tak, že pôvdnú ponuku stiahne (kliknutím na tlačidlo „Stiahnuť ponuku“) a predloží novú ponuku. Predloženie novej časti ponuky, ktorá bola predložená podľa bodu 8.5 tejto časti súťažných podkladov, je možné vykonať odvolaním pôvodnej časti ponuky na základe žiadosti uchádzača predloženej prostredníctvom funkcionality webovej aplikácie JOSEPHINE a doručením novej časti ponuky v lehote na predkladanie ponúk podľa bodu 21.3 a na adresu uvedenú v bode 21.1 tejto časti súťažných podkladov.

## Otváranie a vyhodnotenie ponúk

### Otváranie ponúk

#### Otváranie ponúk vykoná komisia tak, že ju otvorí sprístupnením jej obsahu v systéme JOSEPHINE.

#### Otváranie ponúk je v nadväznosti na ustanovenie § 54 ods. 3 ZVO neverejné.

#### Po otvorení ponúk komisia vykoná všetky úkony podľa ZVO a v súlade ustanovením bodu 24 tejto časti súťažných podkladov.

### Vyhodnotenie splnenia podmienok účasti, vysvetľovanie a vyhodnocovanie ponúk

#### Posúdenie splnenia podmienok účasti a vyhodnotenie ponúk komisiou je neverejné.

#### V rámci procesu hodnotenia ponúk komisia najprv posudzuje splnenie požiadaviek Verejného obstarávateľa na uchádzača.

#### Posúdenie splnenia podmienok účasti uchádzačov podľa časti III.1) Oznámenia bude založené na posúdení splnenia:

###### podmienok týkajúcich sa osobného postavenia uchádzača podľa § 32 ZVO,

###### podmienok účasti týkajúcich sa ekonomického a finančného postavenia podľa § 33 ZVO a

###### podmienok technickej a odbornej spôsobilosti podľa § 34 až § 36 ZVO.

#### Splnenie podmienok účasti uchádzačov vo Verejnej súťaži sa bude posudzovať na základe dokladov a dokumentov predložených podľa požiadaviek uvedených v časti III.1) Oznámenia a v časti G. Podmienky účasti týchto súťažných podkladov. Jednotným európskym dokumentom pre verejné obstarávanie (JED) môže uchádzač predbežne nahradiť doklady na preukázanie splnenia podmienok účasti určené Verejným obstarávateľom spôsobom podľa § 39 ZVO (podrobnejšie inštrukcie sú v Prílohe č. A.9 týchto súťažných podkladov a na web stránke Úradu pre verejné obstarávanie: https://www.uvo.gov.sk/jednotny-europsky-dokument-pre-verejne-obstaravanie-602.html).

#### Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak Verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do

###### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov, alebo

###### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu a) vyššie.

#### Verejný obstarávateľ písomne požiada uchádzača, aby v lehote nie kratšej ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie. Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO Verejný obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti.

#### Verejný obstarávateľ vyhodnotí splnenie podmienok účasti v súlade s ustanoveniami § 40 ZVO a vylúči z Verejnej súťaže uchádzača, ktorý:

###### nesplnil podmienky účasti,

###### predložil neplatné doklady; neplatnými dokladmi sú doklady, ktorým uplynula lehota platnosti,

###### poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti alebo výber záujemcov,

###### pokúsil sa neoprávnene ovplyvniť postup Verejného obstarávania,

###### pokúsil sa získať dôverné informácie, ktoré by mu poskytli neoprávnenú výhodu,

###### konflikt záujmov podľa § 23 ZVO nemožno odstrániť inými účinnými opatreniami,

###### na základe dôveryhodných informácií má dôvodné podozrenie, že uchádzač alebo záujemca uzavrel v danom Verejnom obstarávaní s iným hospodárskym subjektom dohodu narúšajúcu hospodársku súťaž, ak sa táto podmienka uviedla v Oznámení,

###### pri posudzovaní odbornej spôsobilosti preukázateľne identifikoval protichodné záujmy záujemcu alebo uchádzača, ktoré môžu nepriaznivo ovplyvniť plnenie zákazky,

###### nepredložil po písomnej žiadosti podľa odseku 24.5 vysvetlenie alebo doplnenie predložených dokladov v určenej lehote,

###### nepredložil po písomnej žiadosti doklady nahradené jednotným európskym dokumentom v určenej lehote,

###### nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,

###### nenahradil subdodávateľa, ktorý nespĺňa požiadavky určené Verejným obstarávateľom novým subdodávateľom, ktorý spĺňa určené požiadavky, v lehote podľa § 41 ods. 2 ZVO,

###### nenahradil technikov, technické orgány alebo osoby určené na plnenie zmluvy, alebo riadiacich zamestnancov, ktorí nespĺňajú podmienku účasti podľa § 34 ods. 1 písm. c) alebo písm. g) ZVO, v určenej lehote novými osobami alebo orgánmi, ktoré spĺňajú túto podmienku účasti.

#### Verejný obstarávateľ vylúči z Verejného obstarávania aj uchádzača, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa § 25 ZVO, nemožno odstrániť inými účinnými opatreniami ani po vyjadrení uchádzača; Verejný obstarávateľ pred takýmto vylúčením poskytne uchádzačovi možnosť v lehote piatich pracovných dní od doručenia žiadosti preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.

#### Uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) ZVO alebo sa na neho vzťahuje dôvod na vylúčenie podľa bodu odseku 24.7c) až 24.7g) vyššie a bodu 24.8 vyššie, je oprávnený Verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.

#### Uchádzač bude písomne upovedomený o jeho vylúčení z Verejnej súťaže s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

#### Komisia ďalej vyhodnocuje ponuky z hľadiska splnenia požiadaviek Verejného obstarávateľa na predmet zákazky. Komisia tiež posúdi zloženie zábezpeky.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Ustanovenia bodu 24.18 a 24.19 nižšie sa aplikujú primerane aj na hodnotenie splnenia požiadaviek verejného obstarávateľa na predmet zákazky.

#### Komisia akceptuje iba ponuky, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú z Verejnej súťaže vylúčené v súlade s § 53 ods. 5 Zákona.

#### Po vyhodnotení ponúk z hľadiska splnenia požiadaviek Verejného obstarávateľa na predmet zákazky, komisia vyhodnocuje ponuky, ktoré neboli vylúčené, v časti návrhu na plnenie kritérií.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

#### Ak boli predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky Verejného obstarávateľa na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia, ktorá je najmenej o 15 % nižšia, ako priemer cien plnenia podľa ostatných ponúk okrem ponuky s najnižšou cenou a zároveň o 10 % nižšia, ako je cena plnenia podľa ponuky s druhou najnižšou cenou plnenia.

#### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

#### V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 5/2016 zo dňa 15.04.2016.

#### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

#### Uchádzač bude písomne upovedomený o vylúčení jeho ponuky z Verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

#### Ceny uvedené v ponukách uchádzačov sa budú vyhodnocovať v mene euro (EUR). Hodnotené budú ceny vrátane DPH.

#### Na stanovenie poradia ponúk bude použitá elektronická aukcia v súlade s ustanoveniami § 54 ZVO a podmienkami uvedenými v Časti F. Podmienky elektronickej aukcie týchto súťažných podkladov.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej Verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade Verejný obstarávateľ zverejní v profile Verejného obstarávateľa na webovej stránke Úradu pre verejné obstarávanie (ďalej len „Profil“) kompletnú ponuku, pričom Verejný obstarávateľ a osoba (uvedená v bode 1 tejto časti súťažných podkladov) vykonávajúca pre Verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

#### Po podpise Zmluvy Verejný obstarávateľ zverejní v Profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, Zmluvu a každú jej zmenu. Po skončení alebo zániku Zmluvy Verejný obstarávateľ zverejní v Profile sumu skutočne uhradeného plnenia zo Zmluvy a informácie a dokumenty o ktorých to ustanovuje ZVO.

## Prijatie ponuky a uzavretie Zmluvy

### Vyhodnotenie splnenia podmienok účasti úspešného uchádzača a informácia o výsledku hodnotenia ponúk

#### Ak nedošlo k predloženiu dokladov preukazujúcich splnenie podmienok účasti skôr, Verejný obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí.

#### Ak dôjde k vylúčeniu uchádzača, ktorý sa umiestnil na prvom mieste v poradí, Verejný obstarávateľ si vyhradzuje právo zopakovať elektronickú aukciu postupom podľa časti F. Podmienky elektronickej aukcie týchto súťažných podkladov. Po zopakovaní elektronickej aukcie sa opäť následne vyhodnotí splnenie podmienok účasti uchádzača, ktorý sa umiestni na prvom mieste v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak Verejný obstarávateľ v žiadosti neurčí dlhšiu lehotu a vyhodnotí ich podľa § 40 ZVO.

#### Verejný obstarávateľ po vyhodnotení ponúk, po skončení postupu podľa bodu 26.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v Profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia ponúk preukazuje Verejný obstarávateľ.

### Uzavretie Zmluvy

#### Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzavretá do lehoty stanovenej Verejným obstarávateľom, ktorá nesmie byť kratšia ako 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný.

#### Ak úspešný uchádzač odmietne uzavrieť Zmluvu alebo nie sú splnené povinnosti podľa bodu 27.1. tejto časti súťažných podkladov, Verejný obstarávateľ môže uzavrieť Zmluvu s uchádzačom, ktorý sa umiestnil ako druhý v poradí.

#### Ak uchádzač, ktorý sa umiestnil ako druhý v poradí odmietne uzavrieť Zmluvu, neposkytne Verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, Verejný obstarávateľ môže uzavrieť Zmluvu s uchádzačom, ktorý sa umiestnil ako tretí v poradí.

#### Uchádzač, ktorý sa umiestnil ako tretí v poradí, je povinný poskytnúť Verejnému obstarávateľovi riadnu súčinnosť, potrebnú na uzavretie Zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

#### Verejný obstarávateľ vyžaduje, aby úspešný uchádzač v Zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Aktualizované údaje o subdodávateľoch budú doplnené do Zmluvy ako súčasť ponuky uchádzača.

#### Verejný obstarávateľ neuzavrie Zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

#### Verejný obstarávateľ vyžaduje, aby

###### uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok, a aby

###### navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

#### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

#### Verejný obstarávateľ pre vylúčenie pochybností upozorňuje, že zmeny uzatvorenej Zmluvy podliehajú podmienkam zmeny zmluvy podľa ustanovenia § 18 ZVO, ktoré upravuje podrobne podmienky a obmedzenia zmeny zmlúv uzatvorených podľa ZVO.

**Prílohy Časti A. Súťažných podkladov**

Príloha č. A.1 Krycí list ponuky (vzor)

Príloha č. A.2 Čestné vyhlásenie o akceptácií podmienok Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. A.6 Zoznam stavebných prác (vzor)

Príloha č. A.7 Zoznam odborníkov (vzor)

Príloha č. A.8 Súhlas so sprac osobných údajov (vzor)

Príloha č. A.9 Jednotný európsky dokument

# Opis Predmetu zákazky

### Všeobecné informácie k opisu predmetu zákazky

#### Súčasťou Opisu predmetu zákazky tvoria aj všetky prílohy časti B. Opis predmetu zákazky. V týchto prílohách sú stanovené záväzné opisné, funkčné a výkonnostné požiadavky vzťahujúce sa na Predmet zákazky. Pokiaľ sa v týchto prílohách použil odkaz na konkrétnu značku, výrobcu, výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať požiadavky na Predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.

### Základný opis stavebných objektov tvoriacich predmet zákazky

#### ZÁKLADNÉ ÚDAJE CHARAKTERIZUJÚCE STAVBU

###### Kanalizácia a ČOV Kráľová pri Senci;

###### Kanalizácia Kostolná pri Dunaji;

###### Kanalizácia Hrubá Borša.

#### **Kanalizácia Kráľová pri Senci**

###### Navrhovaná kanalizácia bude odvádzať splaškové odpadové vody z obce prostredníctvom následných kanalizačných vedení a čerpacích staníc na čistenie na čistiareň odpadových vôd v obci.

###### Členenie stavby na stavebné objekty a prevádzkové súbory:

###### **Stavebné objekty**

###### SO 01 Kanalizačné potrubie

###### kanalizácia gravitačná : PVC SN 8 DN 315 – dĺžky 10 322 m.

###### kanalizačné odbočky : PVC SN8 DN 150 , 708 ks s priemernou dĺžkou 6 m

###### SO 02 Čerpacie stanice - 10ks

###### Čerpacie stanice : ČS1- ČS10

###### SO 03 Výtlačné potrubia

###### tlakové potrubia : HDPe PN10 DN 200 – dĺžky 1 371 m HDPe PN10 DN 160 – dĺžky 751 m , HDPe PN10 DN 110 – dĺžky 449 m

###### SO 04 NN prípojky k čerpacím staniciam

###### **Prevádzkové súbory**

###### PS.1 Strojnotechnologická časť čerpacích staníc

###### PS.2 Elektrotechnologická časť čerpacích staníc + ASRTP

#### **Kanalizácia Kostolná pri Dunaji**

###### Navrhovaná kanalizácia bude odvádzať splaškové odpadové vody z obce prostredníctvom následných kanalizačných vedení a čerpacích staníc na čistenie na čistiareň odpadových vôd.

###### Členenie stavby na stavebné objekty a prevádzkové súbory:

###### **Stavebné objekty**

###### SO 01 Kanalizačné potrubie

###### kanalizácia gravitačná : PVC SN 8 DN 315 – dĺžky 6 021,86 m.

###### kanalizačné odbočky : PVC SN 8 DN 150/200, 379 ks s priemernou dĺžkou 6 m

###### SO 02 Čerpacie stanice

###### Čerpacie stanice : ČS1, ČS2, ČS3, ČS4, ČS5

###### SO 03 Výtlačné potrubia

###### tlakové potrubia : HDPe PN10 DN 160 – dĺžky 1 498,4 m , HDPe PN10 DN 90 – dĺžky 214,84 m, HDPe PN10 DN 75 – dĺžky 535,50 m

###### SO 04 NN prípojky k čerpacím staniciam

###### **Prevádzkové súbory**

###### PS.01 Strojnotechnologická časť čerpacích staníc

###### PS.02 Elektrotechnologická časť čerpacích staníc + ASRTP

#### **Kanalizácia Hrubá Borša**

###### Navrhovaná kanalizácia bude odvádzať splaškové odpadové vody z obce prostredníctvom následných kanalizačných vedení a čerpacích staníc na čistenie na čistiareň odpadových vôd.

###### Členenie stavby na stavebné objekty a prevádzkové súbory :

###### **Stavebné objekty**

###### SO 01 Kanalizácia a výtlak

###### kanalizácia gravitačná : PVC SN 8 DN 315 – dĺžky 4 523,55 m.

###### výtlačné potrubia : HDPe PN 10 DN 160 – dĺžky 2 998,86 m, HDPe PN10 DN 110 – dĺžky 1 030,16 m

###### kanalizačné odbočky : PVC SN 8 DN 150/200 , 351 ks, priemernej dĺžky : 6 m

###### SO 02 Čerpacie stanice

###### Čerpacie stanice : ČS1 , ČS2, ČS3, ČS4, ČS5

###### SO 03 NN prípojky k čerpacím staniciam

###### **Prevádzkové súbory**

###### PS.01 Strojnotechnologická časť čerpacích staníc

###### PS.02 Elektrotechnologická časť čerpacích staníc + ASRTP

#### **ČOV Kráľová pri Senci – stavba čistiarne odpadových vôd**

###### Predmetom je stavba novej čistiarne odpadových vôd súbežne so stavbou kanalizácie. Čistenie odpadových vôd bude zabezpečené na mechanicko – biologických linkách. Kalová koncovka je zabezpečená odvodňovaním aeróbne stabilizovaných kalov

###### Členenie stavby na stavebné objekty a prevádzkové súbory:

###### **Stavebné objekty**

**SO 02 Čistiareň odpadových vôd**

SO 02.1 Objekt čistiarne

SO 02.2 Vodovodná prípojka

SO 02.3 Potrubné prepojenia

SO 02.4 Výustný objekt

SO 02.5 Spevnené plochy a terénne úpravy

SO 02.6 Oplotenie so vstupnou bránou a bráničkou

SO 02.7 Prístupová komunikácia

SO 02.8 NN prípojka

**Prevádzkové súbory**

PS 02.1 Strojnotechnologická časť

PS 02.2 Elektrotechnologická časť

### MIESTO DODANIA PREDMETU ZÁKAZKY

#### Miesto dodania Predmetu zákazky: katastrálne územie obcí Kráľová pri Senci, Kostolná pri Dunaji a Hrubá Borša. Bližšie podľa projektovej dokumentácie, ktorá je prílohou súťažných podkladov.

### TERMÍN DODANIA PREDMETU ZÁKAZKY

#### Termín realizácie Predmetu zákazky:

###### dokončenie čistiarne odpadových vôd Kráľová pri Senci: **do 20 mesiacov** odo dňa nadobudnutia účinnosti Zmluvy;

###### dokončenie ostatných častí diela - kanalizácia Kráľová pri Senci, kanalizácia Kostolná pri Dunaji a kanalizácia Hrubá Borša: **do 24 mesiacov** odo dňa nadobudnutia účinnosti Zmluvy.

#### Uchádzač je povinný vypracovať časový, technický a personálny harmonogram zabezpečenia realizácie Predmetu zákazky v súlade s podmienkami uvedenými v Prílohe č. B.5 týchto súťažných podkladov a tieto predložiť ako súčasť ponuky.

### Ostatné podmienky realizácie predmetu zákazky

#### Ostatné podmienky realizácie predmetu zákazky obsahuje tiež návrh Zmluvy o Dielo, ktorý tvorí prílohu č. D.1 týchto súťažných podkladov, pričom podmienky uvedené v návrhu Zmluvy o Dielo sa považujú za súčasť opisu predmetu zákazky upravujúce záväzné podmienky a spôsob realizácie diela.

#### Podrobný opis predmetu zákazky a ďalšie požiadavky na spôsob vykonania diela a ostatných plnení tvoriacich predmetu zákazky sa nachádza v nasledovných prílohách tejto Časti B. Opis predmetu zákazky súťažných podkladov.

**Prílohy Časti B. Súťažných podkladov**

Príloha č. B.1 Projektová dokumentácia stavby „KANALIZÁCIA A ČOV Kráľová pri Senci, Hrubá Borša, Kostolná pri Dunaji“ s vyjadreniami dotknutých orgánov k územnému / stavebnému konaniu

Príloha č. B.2 Všeobecné požiadavky na Stavenisko a vykonávanie prác

Príloha č. B.3 Požiadavky na Dokumentáciu Zhotoviteľa a súvisiacu inžiniersku činnosť

Príloha č. B.4 Požiadavky na Skúšky

Príloha č. B.5 Požiadavky na časový, technický a prsonálny harmonogram zabezpečenia realizácie predmetu zákazky (vrátane vzorových tabuliek na vyplnenie B.5a, B.5b a B.5c)

# Spôsob určenia ceny a nákladov

### Stanovenie ceny za Predmet zákazky a nákladov na prevádzku

#### Cena za Predmet zákazky podľa Časti B.  Opis Predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu Predmetu zákazky v Prílohe č. C.1 týchto súťažných podkladov – Návrh na plnenie kritérií ako aj cenu každej položky určenej v Prílohe č. C.2 – Rozpočet zmluvnej ceny.

#### Základnou zásadou posudzovania cien a nákladov ponúknutých uchádzačmi je posudzovanie celkovej ceny za dodanie Predmetu zákazky, v ktorej uchádzač zahranie všetky ceny za dodanie diela, všetkej dokumentácie, materiálov, poistenia, dopravy, kompletačných činností, dočasné užívanie verejných komunikácií, poplatky, zriadenie, prevádzku a vypratanie zariadenia staveniska, náklady na vypracovanie dielenskej alebo výrobnej dokumentácie, náklady na stráženie staveniska, geodetické vytýčenie jednotlivých objektov stavby, spotrebu elektrickej energie a vody, poistné stavby počas realizácie, revízie vrátane akýchkoľvek ostatných nákladov, ktoré mu môžu v súvislosti s realizáciou Predmetu zákazky vzniknú, a ktorú by Verejný obstarávateľ bol povinný zaplatiť uchádzačovi v prípade úspechu jeho ponuky v tejto Verejnej súťaži v súlade s platným právnym režimom upravujúcim akékoľvek dane, clá a poplatky vzťahujúce sa na dodanie Predmetu zákazky.

### Predloženie ceny za Predmet zákazky

#### Uchádzač uvedie navrhovanú zmluvnú cenu v mene EUR bez DPH. Hodnotená bude cena v mene EUR vrátane DPH. Uchádzač uvedie, či je registrovaným platiteľom DPH v Slovenskej republike alebo nie.

#### DPH sa bude uplatňovať vždy v zmysle platných právnych predpisov aplikovateľných v čase fakturácie zmluvnej ceny. Podrobnosti upravuje návrh Zmluvy uvedený v časti D. Obchodné podmienky súťažných podkladov.

#### Cenu ponúkaného Predmetu zákazky predloží uchádzač vyplnením tabuliek v Prílohe č. C.2 týchto súťažných podkladov – Rozpočet zmluvnej ceny podľa pokynov uvedených v preambule k výkazu výmer, ktorá je v Prílohe č. C.2 týchto súťažných podkladov. Do Prílohy č. C.2 – rozpočet zmluvnej ceny ucádzač vkladá ceny bez DPH.

#### Uchádzač musí predložiť ponuku na celý požadovaný rozsah Predmetu zákazky, t. j. musí dať ponuku na všetky položky Rozpočtu zmluvnej ceny. Uchádzač je povinný vyplniť/oceniť všetky položky v nezmenenom poradí. Navrhovaná zmluvná cena musí obsahovať cenu za celý Predmet zákazky a musí byť v súlade s pokynmi uvedenými v ostatných súťažných podkladoch, najmä tak v časti C. Spôsob určenia ceny. Uchádzač ku každej položke uvedie číslo v kladných reálnych číslach zaokrúhlené na maximálne dve desatinné miesta. Nula sa za kladné reálne číslo nepovažuje. Pokiaľ určité plnenie alebo jeho časť neobsahuje v rozpočte zmluvnej ceny samostatnú položku, má sa za to, že cena za toto plnenie je zahrnutá v ostatných položkách Rozpočtu zmluvnej ceny.

#### Uchádzačom navrhovaná zmluvná cena bude vyjadrená v mene EUR. Verejný obstarávateľ upozorňuje, že pokiaľ bude cena uvedená v inej mene ako v mene EUR, bude ponuka uchádzača vylúčená z dôvodu nemožnosti porovnania ponúk uchádzačov.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu za uskutočnenie Predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo Zmluvy, pričom do svojich ponukových cien zahrnie všetky náklady spojené s plnením Predmetu zákazky. Cena musí zahŕňať všetky ekonomicky odôvodnené náklady uchádzača na Predmet zákazky v rozsahu a za podmienok uvedených v Zmluve a primeraný zisk.

**Prílohy Časti C. Súťažných podkladov**

Príloha č. C.1 Návrh na plnenie kritérií (vzor)

Príloha č. C.2 Rozpočet zmluvnej ceny (vzor) a pokyny na vypĺňanie

# Obchodné podmienky

### Podmienky uzatvorenia Zmluvy

#### S úspešným uchádzačom bude uzavretá zmluva o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej tiež len „Zmluva“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia, ako aj jeho cena budú presne zodpovedať obsahu víťaznej ponuky a bude v súlade so špecifikáciou stanovenou v Časti B. Opis Predmetu zákazky týchto súťažných podkladoch.

#### Uchádzač predloží v ponuke návrh Zmluvy vypracovaný v súlade s týmito súťažnými podkladmi. Uchádzač je povinný použiť vzor Zmluvy uvedený v Prílohe č. D.1 týchto súťažných podkladov. Uchádzač nesmie okrem doplnenia vyznačeného textu, akokoľvek meniť vzor Zmluvy. Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka z Verejnej súťaže vylúčená. Uchádzač bude písomne upovedomený o vylúčení jeho ponuky z Verejnej súťaže s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.

**Prílohy Časti D. Súťažných podkladov**

Príloha č. D.1 Zmluva o Dielo

# Kritéria hodnotenia ponúk

### Kritérium na hodnotenie ponúk

#### Jediným kritériom na hodnotenie ponúk je najnižšia cena za Predmet zákazky vypočítaná a vyjadrená v EUR vrátane DPH podľa Časti C. Spôsob učenia ceny týchto súťažných podkladov.

### Spôsob hodnotenia ponúk

#### Poradie ponúk bude určené od najnižšej po najvyššiu ponúkanú cenu.

#### Na prvom mieste sa umiestni ponuka uchádzača s najnižšou ponúkanou cenou. Úspešným uchádzačom v súťaži sa stane uchádzač, ktorého ponuka bude obsahovať najnižšiu cenu.

#### Ponúkanú cenu uchádzač predloží vo forme podľa vzoru, ktorý je uvedený v Prílohe C.1 Návrh na plnenie kritérií a Prílohe č. C.2 Rozpočet zmluvnej ceny týchto súťažných podkladov.

# Podmienky elektronickej aukcie

### Všeobecné informácie

#### Verejný obstarávateľ použije elektronickú aukciu podľa § 54 ZVO na predloženie nových cien upravených smerom nadol. Nové poradie uchádzačov sa v elektronickej aukcii zostaví automatizovaným vyhodnotením, ktoré sa uskutoční po úvodnom úplnom vyhodnotení ponúk. V súlade so ZVO, elektronická aukcia sa nezačne skôr ako dva pracovné dni odo dňa odoslania výzvy na účasť v elektronickej aukcii.

#### Elektronická aukcia (ďalej len „aukcia“) je na účely tohto Verejného obstarávania opakujúci sa proces, ktorý využíva elektronické zariadenia certifikované podľa § 151 ZVO na predkladanie nových cien upravených smerom nadol.

#### Účelom aukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.

#### Predmet elektronickej aukcie a zároveň jediným kritériom bude iba položka „Celková cena za Predmet zákazky vrátane DPH“.

#### Po ukončení elektronickej aukcie bude uchádzač, ktorého cena v rámci elektronickej aukcie bude najnižšia, vyzvaný na predloženie aktualizovanej časti jeho ponuky, ktorú predkladal podľa bodu 8.2i) súťažných podkaldov (Návrh na plnenie kritérií predložený formou vyplnených tabuliek podľa vzoru v Prílohe č. C.1 Návrh na plnenie kritérií týchto a Prílohy č C.2 – Rozpočet zmluvnej ceny). Zároveň bude platiť, že

###### súčet všetkých položiek v rámci Prílohy č. C.2 – Rozpočet zmluvnej ceny po zaokrúhlení, bude musieť zodpovedať sume, ktorú tento uchádzač predložil v rámci elektornickej aukcie; a

###### žiadna z položiek novo predloženej Prílohy č. C.2 – Rozpočet zmluvnej ceny, nemôže byť vyššia, ako bola predložená v rámci pôvodnej Prílohy č. C.2 – Rozpočet zmluvnej ceny, ktorú uchádzač predložil vo svojej ponuke.

#### Administrátor Verejného obstarávateľa je osoba, ktorá v rámci on-line aukcie vyzýva uchádzačov na predkladanie nových cien upravených smerom nadol.

### Priebeh aukcie

#### V priebehu aukcie budú uchádzačom oznamované dostatočné informácie, ktoré im umožnia zistiť v každom okamihu ich relatívne umiestnenie, a to aktuálna najnižšia celková cena dodávky celého Predmetu zákazky uvedeného uchádzača. Oznamované budú aj údaje o začiatku a ukončovaní elektronickej aukcie a údaje o okamžitom čase, ktorý zostáva do skončenia aukcie.

#### Po úvodnom vyhodnotení ponúk budú do aukcie pozvaní uchádzači, ktorých ponuky neboli vylúčené.

#### Po úvodnom vyhodnotení ponúk Verejný obstarávateľ zadá do aukčného prostredia vstupné ceny uchádzačov, tak ako boli uvedené v ich úvodných ponukách v systéme JOSEPHINE.

#### Uchádzači sa budú aukcie zúčastňovať prostredníctvom e-mailovej adresy, ktorú musia uviesť vo svojej ponuke ako e-mailovú adresu určenú pre elektronickú komunikáciu v aukcii. Na túto e-mailovú adresu im bude elektronickými prostriedkami poslaná výzva na účasť v aukcii. Okrem e-mailovej adresy uvedie uchádzač v ponuke aj kontaktnú osobu a jej kontaktné údaje. Podrobnejšie informácie o procese elektronickej aukcie budú uvedené vo výzve na účasť v elektronickej aukcii.

#### Vo výzve na účasť v aukcii budú okrem dátumu a času začatia aukcie a spôsobu ukončenia aukcie uvedené najmä informácie týkajúce sa individuálneho pripojenia uchádzača k používanému elektronickému zariadeniu a výsledok celkového vyhodnotenia príslušnej ponuky podľa ustanovenia § 54 ods. 8 ZVO. Súčasťou výzvy na účasť je priložený „.pdf“ dokument, ktorý obsahuje prihlasovacie meno, heslo a odkaz na internetovú adresu aukcie. Kliknutím na túto internetovú adresu sa otvorí prihlasovacie okno do aukcie. Ak sa uchádzač prihlási do aukcie pred jej začiatkom, zobrazí sa len obrazovka s odpočítavaním času, ktorý zostáva do začiatku aukcie. Súčasťou výzvy na účasť v aukcii je budú aj podrobné pravidlá aukcie a  podmienky technického pripojenia.

#### Elektronická aukcia sa bude realizovať prostredníctvom elektronického aukčného softwaru PROEBIZ dostupnom na <http://proebiz.com>.

#### V priebehu konania aukcie bude umožnené všetkým zúčastneným uchádzačom svoje zadané ceny upravovať v stanovených položkách smerom dole v ľubovoľnom počte krokov. Obmedzenie zmeny jedného kroku bude nastavené nasledovne: minimálny vyžadovaný rozdiel v jednom kroku je 2.000,- EUR vrátane DPH. Maximálny možný rozdiel nie je limitovaný, avšak v prípade prekročenia rozdielu v jednom kroku o 50.000,- EUR vrátane DPH sa objaví upozorňovacie okno, ktoré uchádzača upozorní na výšku ním navrhovanej úpravy ceny.

#### Verejný obstarávateľ skončí elektronickú aukciu,

###### ak na základe výzvy na účasť v elektronickej aukcii v ním stanovenej lehote nedostane žiadne nové ceny alebo nové hodnoty, ktoré spĺňajú požiadavky týkajúce sa minimálnych rozdielov, a/alebo

###### ak nedostane žiadne ďalšie nové ceny alebo ďalšie nové hodnoty, ktoré spĺňajú požiadavky týkajúce sa minimálnych rozdielov; v takomto prípade sa uvedie vo výzve na účasť v elektronickej aukcii lehota od prijatia poslednej ponuky do skončenia elektronickej aukcie, ktorá nesmie byť kratšia, než dve minúty.

#### Príslušné informácie týkajúce sa použitého zariadenia, podmienky a špecifikácia technického pripojenia sú uvedené v pokynoch a pravidlách pre použitie aukcie. Zúčastneným uchádzačom odporúčame skontrolovať pred začiatkom aukcie, či ich použité technické zariadenia a pripojenia spĺňajú požadované technické podmienky:

###### pripojenie na internet,

###### nainštalovaný jeden z podporovaných webových prehliadačov:

Microsoft Internet Explorer verzia 11.0 a vyššia (http://microsoft.com/ie)

Mozilla Firefox 13.0 a vyššia (<http://firefox.com>)

Google Chrome (<http://google.com/chrome>)

Microsoft Edge (<https://www.microsoft.com/edge>)

###### nainštalovaný Adobe Flash Player (http://get adobe.com/flashplayer),

###### v prehliadači povolené vyskakovacie okná,

###### povolená podpora Javascript v prehliadači a povolené cookies, Návod, ako cookies vo webovom prehliadači povoliť, nájdete na http://proebiz.com/sk/podpora

###### nainštalovaný Adobe Acrobat Reader pre otváranie dokumentov.

### Ďalšie upozornenia pre účasť v aukcii

#### Počas aukcie je potrebné sa riadiť serverovým časom zobrazeným v aukčnom prostredí. Pri zadávaní novej ceny v posledných sekundách pred ukončením elektronickej aukcie odporúčame uchádzačom zvážiť rýchlosť ich pripojenia k internetu tak, aby ich cena mohla byť zaevidovaná ešte pred ukončením aukcie. V čase ukončenia aukcie zobrazená najnižšia cena je cena informatívna, pretože systém môže ešte spracovávať ponuky, ktoré boli zadané v posledných zlomkoch sekúnd pred ukončením aukcie.

#### V prípade nemožnosti konania aukcie z dôvodu vyššej moci, ako napr. dokázateľného plošného výpadku siete internet, alebo inej nepredpokladateľnej objektívnej príčiny si Verejný obstarávateľ vyhradzuje právo po pôvodne plánovanej aukcii túto zopakovať pri rovnakom nastavení a v zmysle rovnakých pravidiel. O dôvodoch takéhoto ukončenia aukcie bude okamžite administrátor informovať všetkých uchádzačov.

#### Na ceny aktualizované v e-aukcii sa vzťahujú ustanovenia bodu 24 Časti A. Pokyny pre uchádzačov týchto súťažných podkladov o mimoriadne nízkej ponuke. V prípade, ak bude uchádzač, ktorý predloží v e-aukcii najnižšiu cenu z Verejnej súťaže z dôvodu predloženia mimoriadnej nízkej ponuky z Verejnej súťaže vylúčený, stáva sa úspešným druhý uchádzač v poradí.

#### Verejný obstarávateľ si vyhradzuje právo zopakovať elektronickú aukciu v prípade, ak uchádzač, ktorý sa umiestnil na prvom mieste v poradí bude vylúčený posupom podľa bodu 26.1 Časti A. Pokyny pre uchádzačov súťažných podkladov

# Podmienky účasti

### Osobné postavenie

#### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady preukazujúce splnenie podmienok účasti predkladajú verejnému obstarávateľovi uchádzači podľa § 55 ods. 1 ZVO v čase a spôsobom určeným verejným obstarávateľom.

#### Tejto súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

#### Spôsob preukázania splnenia podmienok podľa § 32 ods. 1 ZVO:

###### Uchádzač zapísaný v zozname hospodárskych subjektov (ďalej len „ZHS“) podľa § 152 ZVO preukáže splnenie podmienok účasti osobného postavenia informáciou o zapísaní do ZHS alebo predložením platného potvrdenia úradu o zapísaní do ZHS, pričom ak jeho zápis v ZHS neobsahuje všetky doklady potrebné na preukázanie splnenia podmienok účasti v súlade s ustanovením § 32 ods. 2 ZVO platného v čase vyhlásenia tohto verejného obstarávania, predloží tieto doklady v svojej ponuke.

###### Uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

#### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3b) vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

#### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

#### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Ekonomické a finančné postavenie

#### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladajú verejnému obstarávateľovi uchádzači podľa § 55 ods. 1 ZVO v čase a spôsobom určeným verejným obstarávateľom.

#### Tejto súťaže sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

#### V súlade s ustanovením § 33 ods. 1 písm. d) ZVO: Prehľad o celkovom obrate dosiahnutom za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

#### Minimálna požadovaná úroveň:

#### Celkový obrat dosiahnutý v požadovanom období musel byť najmenej **50.000.000,- EUR** bez DPH (slovom päťdesiatmiliónov euro).

#### Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží, (i) ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo (ii) ak ide o osobu, ktorá vedie jednoduché účtovníctvo predloží z účtovnej závierky overené kópie výkazov príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača. V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem členského štátu. Celkové obraty vyjadrené v iných menách uchádzač preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla uchádzača.

#### V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie ohľadne dosiahnutého celkového obratu, za posledné tri ukončené hospodárske roky, resp. za ktoré sú dostupné v závislosti od vzniku alebo začatia prevádzkovania činnosti.

#### Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013, na túto skutočnosť uchádzač upozorní verejného obstarávateľa.

#### Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) ZVO a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO.

### Technická a Odborná spôsobilosť

#### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladajú verejnému obstarávateľovi uchádzači podľa § 55 ods. 1 ZVO v čase a spôsobom určeným verejným obstarávateľom

#### Tejto súťaže sa môže zúčastniť len ten, kto spĺňa nižšie stanovené požiadavky pre preukázania svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

#### V súlade s ustanovením § 34 ods. 1 písm. b) ZVO: Zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

###### bol verejný obstarávateľ alebo obstarávateľ podľa ZVO, dokladom je referencia,

###### bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

##### Minimálna požadovaná úroveň:

##### Uchádzač musí potvrdeniami o uspokojivom vykonaní stavebných prác preukázať uskutočnenie prác rovnakého alebo podobného charakteru ako predmet zákazky v priebehu predchádzajúcich piatich (5) rokov (referenčné obdobie), resp. v závislosti od vzniku spoločnosti.

##### Do realizovaných stavebných prác v rámci referenčného obdobia možno započítať iba práce na úspešne dokončených projektoch, resp. samostatne funkčných parciálnych celkoch projektov, spĺňajúcich nižšie uvedené parametre.

##### Do objemu referenčného plnenia v rámci preukazovania podmienok účasti podľa tohto bodu **možno** započítať všetky práce (objemy) referenčného plnenia od začiatku realizácie daného projektu za predpokladu, že tento projekt (resp. jeho samostatne funkčná ucelená časť spĺňajúca požadované parametre) bol v rámci referenčného obdobia dokončený a prevzatý oberateľom.

##### Do objemu referenčného plnenia v rámci preukazovania podmienok účasti podľa tohto bodu **nemožno** započítať žiadne práce (objemy) plnenia, pokiaľ v rámci referenčného obdobia nebol projekt (resp. jeho samostatne funkčná ucelená časť spĺňajúca požadované parametre), ktorého sa čiastkovo vykonané práce týkajú, ako funkčný celok riadne dokončený a odovzdaný k užívaniu resp. prevzatý odberateľom.

##### Uchádzač preukáže, že v referenčnom období uskutočnil / dokončil a odovzdal k užívaniu výsledky stavebných prác, spĺňajúcich nasledovné parametre (obdobné ako Predmet zákazky):

##### Vybudovanie alebo rekonštrukcia Kanalizácií[[1]](#footnote-2) v súhrnnej hodnote minimálne **14.000.000,- EUR bez DPH**;

##### Vybudovanie alebo rekonštrukcia Kanalizácie, pri ktorej samostatná hodnota zákazky bola minimálne **7.000.000,- EUR bez DPH** alebo jej dĺžka bola minimálne **10 km**;

##### Vybudovanie alebo rekonštrukcia Čistiarní odpadových vôd[[2]](#footnote-3), v súhrnnej hodnote minimálne **3.000.000,- EUR bez DPH**;

##### Vybudovanie alebo rekonštrukcia Čistiarne odpadových, pri ktorej samostatná hodnota zákazky bola minimálne **1.500.000,- EUR bez DPH**;

##### V prípade ak bola odplata za referenčné plnenie dohodnutá v inej mene ako v mene EUR, bude pre jej posúdenie vykonaný prepočet na EUR podľa kurzu NBS platného ku dňu dokončenia referenčného plnenia.

#### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

##### Uchádzač musí preukázať svoju odbornú spôsobilosť na uskutočňovanie stavebných prác potvrdením, že má k dispozícii nižšie uvedených odborníkov spĺňajúcich stanovené požiadavky. Nižšie uvedené požiadavky na odborníka uchádzač preukáže:

###### predložením profesijného životopisu, s minimálnym obsahom:

meno a priezvisko odborníka,

dosiahnuté vzdelanie,

súčasná pracovná pozícia,

kvalifikácia vzťahujúca sa k predmetu zákazky,

prehľad profesijnej praxe vzťahujúcej sa k požadovanej činnosti odborníka,

vlastnoručný podpis odborníka.

###### predložením kópie dokladu o odbornej spôsobilosti s originálom odtlačku pečiatky a originálom podpisu odborne spôsobilej osoby (odborníka), ktorá bude uchádzačovi k dispozícii na plnenie predmetu zákazky.

##### Uchádzač vyššie uvedeným spôsobom preukáže splnenie minimálnych požiadaviek na nasledovných odborníkov uvedených v tabuľke nižšie:

|  |  |  |  |  |
| --- | --- | --- | --- | --- |
| P.č. | Pozícia Odborníka | Požiadavka na dĺžku praxe | Požiadavka na praktické skúsenosti | Vzdelanie, osvedčenia a oprávnenia |
|  | **Hlavný stavbyvedúci** | Minimálne **15 rokov praxe** v oblasti výkonu činnosti stavbyvedúceho pri výstavbe inžinierskych stavieb | Odborník musí preukázať, že vykonával činnosť stavbyvedúceho pri výstavbe Kanalizácií a/alebo Čistiarní odpadových vôd, ktorých kumulatívny investičný náklad bol minimálne 14.000.000,- EUR bez DPH. | Odborná spôsobilosť na výkon činnosti stavbyvedúceho pre kategóriu Inžinierske stavby podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov alebo ekvivalentnú odbornú spôsobilosť či odbornú kvalifikáciu podľa príslušných právnych predpisov |
|  | **Stavbyvedúci** | Minimálne **10 rokov praxe** v oblasti výkonu činnosti stavbyvedúceho pri výstavbe inžinierskych stavieb | Odborník musí preukázať, že vykonával činnosť stavbyvedúceho pri výstavbe Kanalizácií a/alebo Čistiarní odpadových vôd, ktorých kumulatívny investičný náklad bol minimálne 10.000.000,- EUR bez DPH. | Odborná spôsobilosť na výkon činnosti stavbyvedúceho pre kategóriu Inžinierske stavby podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov alebo ekvivalentnú odbornú spôsobilosť či odbornú kvalifikáciu podľa právnych predpisov |
|  | **Projektant** | Minimálne **10 rokov praxe** v oblasti v oblasti vykonávania projekčných činností | Odborník musí preukázať v rámci predloženého profesijného životopisu, že vykonával činnosť hlavného inžiniera projektu alebo zodpovedného projektanta pri projektovaní minimálne (1) jedného projektu v oblasti výstavby a/alebo rekonštrukcií Kanalizácií a/alebo Čistiarní odpadových vôd v stupni DSP, DSP/DRS alebo DP, pri ktorých kumulatívny investičný náklad stavby bol minimálne 10.000.000,- EUR bez DPH | Odborná spôsobilosť - autorizácia stupňa A2 – Komplexné architektonické a inžinierske služby a súvisiace technické poradenstvo – vodohospodárske stavby alebo Komplexné architektonické a inžinierske služby a súvisiace technické poradenstvo líniové vedenia a rozvody alebo I2 – Inžinier pre konštrukcie inžinierskych stavieb v zmysle zákona č. 138/1992 Zb. o autorizovaných stavebných inžinieroch v znení neskorších prepisov, ekvivalentnú odbornú spôsobilosť či odbornú kvalifikáciu podľa právnych predpisov |

#### V súlade s ustanovením § 34 ods. 1 písm. d) ZVO: predloženie certifikátu vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality.

#### Uchádzač preukáže, že je držiteľom platného certifikátu **ISO 9001** pre oblasť rovnakú alebo podobnú ako predmet zákazky (inžinierske stavby).

#### Verejný obstarávateľ alebo obstarávateľ uzná ako rovnocenný certifikát vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie splnenia noriem environmentálneho riadenia predložené uchádzačom, ktorými preukáže, že ním navrhované opatrenia sú v súlade s požadovanými normami environmentálneho riadenia.

#### V súlade s ustanovením § 34 ods. 1 písm. d) ZVO: predloženie certifikátu vydaného nezávislou inštitúciou, ktorým sa potvrdzuje splnenie požiadaviek technických noriem na systém kvality ochrany bezpečnosti a zdravia pri práci.

#### Uchádzač preukáže, že je držiteľom platného certifikátu **ISO 18001** pre oblasť rovnakú alebo podobnú ako predmet zákazky (inžinierske stavby).

#### Verejný obstarávateľ alebo obstarávateľ uzná ako rovnocenný certifikát vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie splnenia noriem environmentálneho riadenia predložené uchádzačom, ktorými preukáže, že ním navrhované opatrenia sú v súlade s požadovanými normami environmentálneho riadenia.

#### V súlade s ustanovením § 34 ods. 1 písm. h) ZVO: Predloženie certifikátu vydaného nezávislou inštitúciou, ktorým sa potvrdzuje splnenie určitých noriem environmentálneho riadenia uchádzačom.

#### Uchádzač preukáže, že je držiteľom platného certifikátu **ISO 14001** pre oblasť rovnakú alebo podobnú ako predmet zákazky (inžinierske stavby).

#### Verejný obstarávateľ alebo obstarávateľ uzná ako rovnocenný certifikát vydaný príslušným orgánom členského štátu. Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie splnenia noriem environmentálneho riadenia predložené uchádzačom, ktorými preukáže, že ním navrhované opatrenia sú v súlade s požadovanými normami environmentálneho riadenia.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (§ 34 ods. 1 písm. g) ZVO), uchádzač môže využiť kapacity inej osoby len, ak táto bude reálne vykonávať činnosti, na ktoré sa kapacity vyžadujú.

# SUMARIZÁCIA PRÍLOH SÚŤAŽNÝCH PODKLADOV

Príloha č. A.1 Krycí list ponuky (vzor)

Príloha č. A.2 Čestné vyhlásenie o akceptácií podmienok Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. A.6 Zoznam stavebných prác (vzor)

Príloha č. A.7 Zoznam odborníkov (vzor)

Príloha č. A.8 Súhlas so spracovaním osobných údajov (vzor)

Príloha č. A.9 Jednotný európsky dokument

Príloha č. B.1 Projektová dokumentácia stavby „KANALIZÁCIA A ČOV Kráľová pri Senci, Hrubá Borša, Kostolná pri Dunaji“ s vyjadreniami dotknutých orgánov k územnému / stavebnému konaniu

Príloha č. B.2 Všeobecné požiadavky na Stavenisko a vykonávanie prác

Príloha č. B.3 Požiadavky na Dokumentáciu Zhotoviteľa a súvisiacu inžiniersku činnosť

Príloha č. B.4 Požiadavky na Skúšky

Príloha č. B.5 Požiadavky na časový, technický a personálny harmonogram zabezpečenia realizácie predmetu zákazky (vrátane vzorových tabuliek na vyplnenie B.5a, B.5b a B.5c)

Príloha č. C.1 Návrh na plnenie kritérií (vzor)

Príloha č. C.2 Rozpočet Zmluvnej ceny

Príloha č. D.1 Zmluva o Dielo

1. Pod pojmom „**Kanalizácia**“ sa pre účely hodnotenia podmienok účasti má namysli prevádzkovo samostatný súbor objektov a zariadení slúžiacich potrebe na hromadné odvádzanie odpadových vôd umožňujúcich neškodný príjem, odvádzanie a spravidla aj čistenie odpadových vôd. [↑](#footnote-ref-2)
2. Pod pojmom „**Čistiareň odpadových vôd**“ sa pre účely hodnotenia podmienok účasti má namysli súbor objektov a zariadení na čistenie odpadových vôd a osobitných vôd pred ich vypúšťaním do povrchových vôd alebo do podzemných vôd alebo pred ich iným použitím. [↑](#footnote-ref-3)